Sergej Kisljak

Sergej Ivanovitsj Kisljak (russisk: Сергей Иванович Кисляк; født 7. september 1950) er en russisk diplomat som fra 2008 har vært sitt lands ambassadør i USA.

 Biografi 
I 1973 avsluttet Kisljak et studium ved Moskvas fysikalske ingeniørinstitutt, og i 1977 et studium ved Akademiet for Sovjetunionens utenrikshandel. Samme år begynte han i det sovjetiske utenriksministerium.

I 1981 ble Kisljak annensekretær ved Sovjetunionens FN-delegasjon i New York. I 1985 ble han førstesekretær og flyttet til den sovjetiske ambassade i Washington D.C.

Fra 1989 til 1991 var Kisljak stedfortredende direktør for avdelingen for internasjonale organisasjoner i det sovjetiske utenriksministerium. Deretter var han i to år stedfortredende direktør for avdelingen for internasjonalt vitenskapelig og teknisk samarbeid i det russiske utenriksministerium, til han i 1993 ble utnevnt til direktør for samme avdeling. I 1995 ble Kisljak direktør for avdelingen for sikkerhet og nedrustning i det russiske utenriksministerium.

I 1998 ble han utnevnt til russisk ambassadør i Belgia og bosatte seg i Brussel. Samtidig var han akkreditert som Russlands permanente representant ved NATO. .

Den 26. juli 2008 ble Kisljak utnevnt av den russiske president Dmitrij Medvedev til ambassadør i USA.

 Referanser

Kategori:Russiske ambassadører
Kategori:Ambassadører til Belgia
Kategori:Ambassadører til USA
Kategori:Russiske diplomater
Kategori:Sovjetiske diplomater
Kategori:Fødsler i 1950